《寄怀茜川基古石二首北山翁也》
元代·吕诚

身閒无事且婆娑，转眼流年一掷梭。牢落诗怀三月过，颠狂风信五更多。

潮来海市鱼论斗，柳暗江林鸟弄歌。颇讶寥寥无信使，题诗为问近如何？

作者简介：昆山人，字敬夫，后更名肃。工诗词。名士咸与之交。家有园林，尝蓄一鹤，复有鹤自来为伍，因筑来鹤亭。邑令聘为训导，不起。有《来鹤亭诗》。